১৮ শতকে ঠগদের জীবনকাহিনি নিয়ে একটি হিন্দি ছবি আসতে চলেছে দীপাবলির মরসুমে। যশরাজ ফিল্মসের ব্যানারে তৈরি এই ছবি ঠগস অফ হিন্দোস্তান সারা ভারতে মুক্তি পাচ্ছে আগামী ৮ নভেম্বর। তার আগে এখন চলছে এই সিনেমার অভিনেতা, অভিনেত্রীদের লুক প্রকাশ। ইতিমধ্যেই অন্যদের লুক প্রকাশিত হলেও বাকি ছিল আমির খানের লুক প্রকাশ। এবার সেই ছবি প্রকাশ্যে এনে সকলকে চমকে দিলেন খোদ আমির খানই। নিজের ইন্সটাগ্রামে তাঁর ফার্স্ট লুক সামনে এনেছেন বলিউডের মিস্টার পারফেকশনিস্ট। সেখানে তাঁকে ফিরাঙ্গি চরিত্রে দেখতে পাওয়া যাচ্ছে। তাল মিলিয়ে মাননসই লুক।